# data[].attributes.body
วันอาสาฬหบูชา คือ ตามพุทธประวัติพระพุทธเจ้าได้ทรงประกาศพระพุทธศาสนาเป็นครั้งแรก หลังจากตรัสรู้ได้ 2 เดือน โดยแสดงปฐมเทศนาโปรดพระปัญจวัคคีย์ทั้ง 5 ได้แก่ พระโกณฑัญญะ พระวัปปะ พระภัททิยะ พระมหานามะ และพระอัสสชิ ที่ป่าอิสิปตนมฤคทายวัน เมืองพาราณสี แคว้นมคธ จนพระอัญญาโกณฑัญญะได้บรรลุธรรมและขอบวชเป็นพระภิกษุรูปแรกในพระพุทธศาสนา จึงถือว่าวันนี้มีพระรัตนตรัยครบองค์สามบริบูรณ์ครั้งแรกในโลก คือ มีทั้งพระพุทธ พระธรรม และพระสงฆ์ ซึ่งเหตุการณ์นี้เกิดขึ้นก่อนพุทธศักราช 45 ปี

ทั้งนี้ พระธรรมที่พระพุทธเจ้าทรงแสดงแก่ปัญจวัคคีย์ทั้ง 5 เรียกว่า "ธัมมจักกัปปวัตนสูตร" แปลว่า พระสูตรแห่งการหมุนวงล้อธรรม ซึ่งหลังจากปฐมเทศนา หรือเทศนากัณฑ์แรกที่พระองค์ทรงแสดงจบลง พระอัญญาโกณฑัญญะก็ได้ดวงตาเห็นธรรม สำเร็จเป็นพระโสดาบัน จึงขออุปสมบทเป็นพระภิกษุในพระพุทธศาสนา พระพุทธเจ้าก็ได้ประทานอุปสมบทให้ด้วยวิธีที่เรียกว่า "เอหิภิกขุอุปสัมปทา" พระโกณฑัญญะจึงได้เป็น พระอริยสงฆ์องค์แรกในพระพุทธศาสนา ต่อมา พระวัปปะ พระภัททิยะ พระมหานามะ และพระอัสสชิ ก็ได้ดวงตาเห็นธรรม และได้อุปสมบทตามลำดับ

# data[].attributes.headline
หลักธรรมสำคัญ

# data[].attributes.subject
หลักธรรมสำคัญ

# data[].attributes.body
สำหรับใจความสำคัญของการปฐมเทศนา มีหลักธรรมสำคัญ 2 ประการ คือ

1. มัชฌิมาปฏิปทา

มัชฌิมาปฏิปทา หรือทางสายกลาง เป็นข้อปฏิบัติที่เป็นกลาง ๆ ถูกต้องและเหมาะสมที่จะให้บรรลุถึงจุดหมายได้ มิใช่การดำเนินชีวิตที่เอียงสุด 2 อย่าง หรืออย่างหนึ่งอย่างใด คือ

-          การหมกมุ่นในความสุขทางกาย มัวเมาในรูป รส กลิ่น เสียง รวมความเรียกว่าเป็นการหลงเพลิดเพลินหมกมุ่นในกามสุข หรือกามสุขัลลิกานุโยค

-          การสร้างความลำบากแก่ตน ดำเนินชีวิตอย่างเลื่อนลอย เช่น บำเพ็ญตบะการทรมานตน คอยพึ่งอำนาจสิ่งศักดิ์สิทธิ์ เป็นต้น ซึ่งการดำเนินชีวิตแบบที่ก่อความทุกข์ให้ตนเหนื่อยแรงกาย แรงสมอง แรงความคิด รวมเรียกว่า อัตตกิลมถานุโยค

ดังนั้น เพื่อละเว้นห่างจากการปฏิบัติทางสุดเหล่านี้ ต้องใช้ทางสายกลาง ซึ่งเป็นการดำเนินชีวิตด้วยปัญญา โดยมีหลักปฏิบัติเป็นองค์ประกอบ 8 ประการ เรียกว่า อริยอัฏฐังคิกมัคค์ หรือ มรรคมีองค์ 8 ได้แก่

1. สัมมาทิฏฐิ เห็นชอบ คือ รู้เข้าใจถูกต้อง เห็นตามที่เป็นจริง

2. สัมมาสังกัปปะ ดำริชอบ คือ คิดสุจริตตั้งใจทำสิ่งที่ดีงาม

3. สัมมาวาจา เจรจาชอบ คือ กล่าวคำสุจริต

4. สัมมากัมมันตะ กระทำชอบ คือ ทำการที่สุจริต

5. สัมมาอาชีวะ อาชีพชอบ คือ ประกอบสัมมาชีพหรืออาชีพที่สุจริต

6. สัมมาวายามะ พยายามชอบ คือ เพียรละชั่วบำเพ็ญดี

7. สัมมาสติ ระลึกชอบ คือ ทำการด้วยจิตสำนึกเสมอ ไม่เผลอพลาด

8. สัมมาสมาธิ ตั้งจิตมั่นชอบ คือ คุมจิตให้แน่วแน่มั่นคงไม่ฟุ้งซ่าน

# data[].attributes.body
2. อริยสัจ 4

อริยสัจ 4 แปลว่า ความจริงอันประเสริฐของอริยะ ซึ่งคือบุคคลที่ห่างไกลจากกิเลส ได้แก่

1. ทุกข์ ได้แก่ ปัญหาทั้งหลายที่เกิดขึ้นกับมนุษย์ บุคคลต้องกำหนดรู้ให้เท่าทันตามความเป็นจริงว่ามันคืออะไร ต้องยอมรับรู้ กล้าสู้หน้าปัญหา กล้าเผชิญความจริง ต้องเข้าใจในสภาวะโลกว่าทุกสิ่งไม่เที่ยง มีการเปลี่ยนแปลงไปเป็นอย่างอื่น ไม่ยึดติด

2. สมุทัย ได้แก่ เหตุเกิดแห่งทุกข์ หรือสาเหตุของปัญหา ตัวการสำคัญของทุกข์ คือ ตัณหาหรือเส้นเชือกแห่งความอยากซึ่งสัมพันธ์กับปัจจัยอื่น ๆ

3. นิโรธ ได้แก่ ความดับทุกข์ เริ่มด้วยชีวิตที่อิสระ อยู่อย่างรู้เท่าทันโลกและชีวิต ดำเนินชีวิตด้วยการใช้ปัญญา

4. มรรค ได้แก่ กระบวนวิธีแห่งการแก้ปัญหา อันได้แก่ มรรคมีองค์ 8 ประการดังกล่าวข้างต้น

# data[].attributes.headline
หลักธรรมสำคัญที่พึงน้อมนำมาปฎิบัติ

# data[].attributes.subject
หลักธรรมสำคัญที่พึงน้อมนำมาปฎิบัติ

# data[].attributes.body
"มัชฌิมาปฏิปทา" หรือ "ทางสายกลาง" ไม่ตึงนัก ไม่หย่อนนัก และไม่ตึงไปทางใดทางหนึ่ง โดยมีหลักปฎิบัติ 8 ประการ ที่เรียกว่า "มรรคมีองค์ 8"

1. สัมมาทิฏฐิ : เห็นชอบ

2. สัมมาสังกัปปะ : ดำริชอบ

3. สัมมาวาจา :การเจรจาชอบ

4. สัมมากัมมันตะ : การงานชอบ

5. สัมมาอาชีวะ : การเลี้ยงชีพชอบ

6. สัมมาวายามะ : ความเพียรชอบ

7. สัมมาสติ : ความรำลึกชอบ

8. สัมมาสมาธิ : ความตั้งใจมั่นชอบ

# data[].attributes.headline
สิ่งที่พึงปฎิบัติในวันอาสาฬหบูชา

# data[].attributes.subject
สิ่งที่พึงปฎิบัติในวันอาสาฬหบูชา

# data[].attributes.body
กิจกรรมในวันอาสาฬหบูชา กิจกรรมของพระภิกษุสงฆ์ ในวัดก็เตรียมจัดกิจกรรมที่วัด รวมถึงแสดงพระธรรมเทศนาธัมมจักกัปปวัตตนสูตร ส่วนสิ่งที่พุทธศาสนิกชน พึงกระทำในวันนี้ คือ

ทำบุญ ตักบาตร ถวายสังฆทาน

ให้ทาน รักษาศีล งดการทำบาป

เข้าวัดสวดมนต์ ฟังธรรม

เวียนเทียนรอบอุโบสถในเวลาเย็น เพื่อน้อมระลึกถึงพระพุทธคุณ พระธรรมคุณ พระสังฆคุณ และยังช่วยชำระล้างจิตใจให้ผ่องใส

# data[].attributes.headline
อริยสัจ 4 ความจริงอันประเสริฐ 

# data[].attributes.subject
อริยสัจ 4 ความจริงอันประเสริฐ 

# data[].attributes.body
ทุกข์ : ความไม่สบายกายไม่สบายใจ

สมุทัย : เหตุให้เกิดทุกข์

นิโรธ : ความดับทุกข์

มรรค : ข้อปฎิบัติให้ถึงความดับทุกข์

# data[].attributes.headline
บทสวดมนต์ ธัมมจักกัปปวัตตนสูตร

# data[].attributes.subject
บทสวดมนต์ ธัมมจักกัปปวัตตนสูตร

# data[].attributes.attachment_link.title
บทสวดมนต์ ธัมมจักกัปปวัตตนสูตร  - Dhammacakkappavattana Sutta  - 转法轮经 17 นาที l Sub TH + Eng + Ch

# data[].attributes.headline
บทสรรเสริญคุณพระรัตนตรัย

# data[].attributes.subject
บทสรรเสริญคุณพระรัตนตรัย

# data[].attributes.body
อิติปิ โส ภะคะวา อะระหัง สัมมาสัมพุทโธ วิชชาจะระณะสัมปันโน สุคะโต โลกะวิทู อะนุตตะโร ปุริสะทัมมะสาระถิ สัตถา เทวะมะนุสสานัง พุทโธ ภะคะวาติ (พุทธคุณ)

สะวากขาโต ภะคะวะตา ธัมโม สันทิฏฐิโก อะกาลิโก เอหิปัสสิโก โอปะนะยิโก ปัจจัตตัง เวทิตัพโพ วิญญูหีติ (อ่านว่า วิญญูฮีติ) (ธรรมคุณ)

สุปะฏิปันโน ภะคะวะโต สาวะกะสังโฆ อุชุปะฏิปันโน ภะคะวะโต สาวะกะสังโฆ ญายะปะฏิปันโน ภะคะวะโต สาวะกะสังโฆ สามีจิปะฏิปันโน ภะคะวะโต สาวะกะสังโฆ ยะทิทัง จัตตาริ ปุริสะยุคานิ อัฏฐะ ปุริสะปุคคะลา เอสะ ภะคะวะโต สาวะกะสังโฆ อาหุเนยโย ปาหุเนยโย ทักขิเณยโย อัญชะลีกะระณีโย อะนุตตะรัง ปุญญักเขตตัง โลกัสสาติ  (สังฆคุณ)

# data[].attributes.headline
ธัมมจักกัปปวัตตนสูตร

# data[].attributes.subject
ธัมมจักกัปปวัตตนสูตร

# data[].attributes.attachment_link.title
ธัมมจักกัปปวัตตนสูตร - แปลไทย (ไพเราะมาก)

# data[].attributes.headline
บทสวดโอวาทปาฏิโมกข์

# data[].attributes.subject
บทสวดโอวาทปาฏิโมกข์

# data[].attributes.attachment_link.title
บทสวดโอวาทปาฏิโมกข์

# data[].attributes.headline
หลวงปู่มั่น ตอนที่ ๑

# data[].attributes.subject
หลวงปู่มั่น ตอนที่ ๑

# data[].attributes.attachment_link.title
หลวงปู่มั่น ตอนที่ ๑

# data[].attributes.headline
สมาธิ เอาสติตามดูจิต ให้รู้ทันจิต : หลวงพ่อชา สุภัทโท

# data[].attributes.subject
สมาธิ เอาสติตามดูจิต ให้รู้ทันจิต : หลวงพ่อชา สุภัทโท

# data[].attributes.attachment_link.title
สมาธิ เอาสติตามดูจิต ให้รู้ทันจิต : หลวงพ่อชา สุภัทโท #44

# data[].attributes.attachment_link.title
อยู่เพื่ออะไรและธรรมะปฏิสันถาร

# data[].attributes.attachment_link.title
ความสงบบ่อเกิดปัญญา

# data[].attributes.headline
                                          ฟังธรรมะออนไลน์

# data[].attributes.subject
                                          ฟังธรรมะออนไลน์

# data[].attributes.attachment_link.title
คำสอนหลวงพ่อชา สุภัทโท ตอน ทำใจให้เป็นบุญและธรรมะธรรมชาติ

# data[].attributes.attachment_link.title
ต่อสู้ความกลัว

# data[].attributes.headline
           สำนักวิทยบริการกับวันสำคัญทางพุทธศาสนา

# data[].attributes.subject
           สำนักวิทยบริการกับวันสำคัญทางพุทธศาสนา

# data[].attributes.body
สำนักวิทยบริการ เป็นศูนย์กลางให้บริการทรัพยากรสารสนเทศและพื้นที่ทำงานร่วมกัน โดยมี

พันธกิจ

เป็นห้องสมุดดิจิทัลอัจฉริยะ (Smart Digital Library) ที่ส่งเสริมระบบนิเวศการเรียนรู้ เพื่อสนับสนุนการเป็นมหาวิทยาลัยดิจิทัล
ตัวชี้วัดความสำเร็จ : ผ่านการประเมินตามเกณฑ์มาตรฐานคุณภาพแห่งชาติ (TQA) 200 คะแนน และมาตรฐาน ISO 9001 ภายในปี พ.ศ. 2568

บริการทรัพยากรสารสนเทศดิจิทัล ทรัพยากรการเรียนรู้ ถ่ายทอดความรู้ด้านการรู้สารสนเทศ พัฒนาสื่อและนวัตกรรมการเรียนรู้แห่งอนาคต โดยคำนึงถึงความเป็นมิตรต่อสิ่งแวดล้อม

วัฒนธรรมองค์กร

Team Together : ร่วมใจพัฒนาองค์กรด้วยการทำงานเป็นทีม
T-Team Work = ทำงานเป็นทีม
T-Together = ร่วมใจพัฒนาองค์กร

สมรรถนะหลักองค์กร

ศักยภาพด้านการบริการทรัพยากรสารสนเทศดิจิทัล และพัฒนานวัตกรรมการเรียนรู้ที่คำนึงถึงความเป็นมิตรต่อสิ่งแวดล้อม

ค่านิยม

"OAR SMILE"

Service mind : การบริการที่ดี และส่งมอบคุณค่าที่ดีขึ้นอย่างต่อเนื่องเหนือความคาดหวังของผู้ใช้บริการ

Magnificent Organization : องค์กรชั้นเลิศ

Integrity : สุจริต โปร่งใส จริยธรรม

Learning Technology and Innovation : ส่งเสริมการพัฒนาเทคโนโลยีและสร้างนวัตกรรมการเรียนรู้

Environmental friendliness and security : มีความปลอดภัยและเป็นมิตรต่อสิ่งแวดล้อม

สำนักวิทยบริการขอเชิญชวนร่วม “ปฏิบัติธรรมในสำคัญทางพุทธศาสนา” กิจกรรม อ่านหนังสือธรรมะ สนใจยืมหนังสือธรรมะไปอ่าน สามารถสืบค้นได้ที่ Web OPAC https://www.oar.ubu.ac.th/  หรือ ห้องบริการทรัพยากรสารสนเทศ  หมวดหมู่ BQ พุทธศาสนา ภาษาไทย ชั้น 2 อาคารสารสนเทศสมจิตต์ยอดเศรณี

สำนักงานเลขานุการ : 045-353-140-42

ฝ่ายหอสมุด : 045-353-136-39

ฝ่ายเทคโนโลยีการศึกษา : 045-353-148

FAX : 045-353-145

E-MAIL : library@ubu.ac.th

Website :https://www.oar.ubu.ac.th

Facebook :UBU Library

Line :UBU Library

Twitter :UBU Library

Instagram :UBU Library

Tiktok :UBU Library